🗹 Запознат съм със **Стандартния формуляр за предоставяне на информация**

Приложение № 1 към чл. 82, ал. 1 (Ново - ДВ, бр. 37 от 2018 г., в сила от 01.07.2018 г.) Стандартен формуляр за предоставяне на информация във връзка с договори за туристически пакети, когато е възможно използването на хиперлинкове

**Туроператор** по настоящия туристически пакет, отговорен за изработката и качеството му –**„ОРИЕНТ 99 БГ” ООД**, със седалище гр. Пловдив , ул. „Никола Динков” №5, регистрирано по Закона за търговския регистър с **ЕИК 203408084**, представлявано от Управителя си Петър Петров, с Удостоврение за регистрация № РК-01-7458 за туроператор и туристически агент, телефон 02/ 987 01 07, електронен адрес office@orient 99.com

Предлаганата комбинация от туристически услуги представлява туристически пакет по смисъла на Директивата (ЕС) 2015/2302.

Поради тази причина ще се ползвате от всички гарантирани в ЕС права, които се прилагат за туристически пакети. Дружеството **„Ориент 99 БГ” ООД**  ще носи пълна отговорност за точното изпълнение на туристическия пакет като цяло.

В съответствие със законовите изисквания дружеството **„Ориент 99 БГ” ООД**   е предприело необходимите защитни мерки за възстановяване на Вашите плащания и ако в туристическия пакет е включен транспорт – за осигуряване на Вашето репатриране в случай на несъстоятелност.

По-подробна информация за основните права по Директива (ЕС) 2015/2302 може да намерите на следния интернет адрес: http://eur-lex.europa.eu/legal-content/BG/TXT/?uri=CELEX%3A32015L2302
На посочения интернет адрес пътуващият ще получи следната информация:
Основни права съгласно Директива (ЕС) 2015/2302:
**1**. Пътуващите ще получат цялата основна информация за туристическия пакет преди сключването на договора за туристически пакет.
**2**. Винаги има поне един търговец, който отговаря за точното изпълнение на всички туристически услуги, включени в договора.
**3**. На пътуващите се предоставя телефонен номер за спешни повиквания или данни на звено за контакт, чрез което могат да се свържат с туроператора или с туристическия агент, телефон за връзка с ТУРОПЕРАТОРА в работни дни от 09:30ч. до 18:30ч. и събота от 10:00ч. до 14:30ч.– тел: 070014434. Телефон за връзка извън работно време се предоставя на пътуващия преди отпътуване в зависимост от дестинацията по която пътува.
**4**. Пътуващите могат да прехвърлят туристическия пакет на друго лице след предизвестие в разумен срок и евентуално заплащане на допълнителните разходи.
**5**. Цената на туристическия пакет може да се увеличава единствено при нарастване на специфични разходи (например цените на горивото), ако това е изрично предвидено в договора, и във всеки случай не по-късно от 20 дни преди започване на изпълнението на туристическия пакет. Когато увеличението на цената надвишава 8 на сто от цената на туристическия пакет, пътуващият може да прекрати договора. Когато туроператорът си запази правото да увеличава цената, пътуващият има право на намаление на цената, ако има намаление на съответните разходи.
**6**.Пътуващите могат да прекратят договора, без да заплащат такса за прекратяване на договора, и да получат пълно възстановяване на всички плащания при съществена промяна на някой от основните елементи на туристическия пакет, различен от цената. Когато преди започване на изпълнението на туристическия пакет отговорният за туристическия пакет търговец анулира туристическия пакет, пътуващите имат право да получат обратно платените от тяхно име суми и ако е подходящо - съответното обезщетение.
**7**. Преди започване на изпълнението на туристическия пакет пътуващите могат да прекратят договора, без да плащат такса за прекратяване на договора, при настъпване на извънредни обстоятелства, като например сериозни проблеми със сигурността на мястото на дестинацията, които биха могли да засегнат туристическия пакет.
**8**. Пътуващите могат по всяко време преди започване на изпълнението на туристическия пакет да прекратят договора срещу подходяща и обоснована такса за прекратяване на договора.
**9**. Когато след започване на изпълнението на туристическия пакет съществени елементи от него не могат да бъдат предоставени съгласно договореното, на пътуващия трябва да бъдат предложени подходящи алтернативни услуги без допълнителни разходи.
**10**. Пътуващите могат да прекратят договора, без да заплащат такса за прекратяването му, когато услугите не са предоставени в съответствие с договора и това съществено засяга изпълнението на туристическия пакет, а туроператорът не е отстранил проблема.
**11.** Пътуващите имат право също и на намаление на цената и/или на обезщетение за претърпените вреди, в случай че туристическите услуги не са предоставени или са предоставени лошо.
**12**. Туроператорът трябва да окаже съдействие, ако пътуващият изпадне в затруднение.
**13**. Когато туроператорът изпадне в несъстоятелност, направените плащания ще бъдат възстановени. Когато туроператорът или туристическият агент изпадне в несъстоятелност след започване на изпълнението на туристическия пакет и в него е включен превоз, репатрирането на пътниците е осигурено. Дружеството **„**Ориент 99 БГ” ООД   се ползва със защита при несъстоятелност в ”ОРИЕНТ 99 БГ” ООД има сключена Застраховка “ Отговорност на туроператора“ по чл. 97 от ЗТ с "Застрахователно дружество ЕВРО ИНС , гр. Пловдив 2, бул. Васил Априлов №102 с полица № 03700100002192, тел.: +35929505012, ако изпълнението на услугите е отказано поради несъстоятелността на дружеството **„**Ориент 99 БГ” ООД  .

Директива (ЕС) 2015/2302, както е транспонирана в националното законодателство, можете да намерите като линк към Закона за туризма на интернет страницата на Министерството на туризма.

Днес.............................., подписаният ................................................................................................................................,
декларирам че съм съгласен посоченият Туроператор/Турагент да обработва предоставените от мен лични данни три имена с цел удостоверяването ми с текста на този документ.

............................................................................................................................
/трите имена саморъчно изписани и подпис/